கழுமலம்

கழுமலம் என்பது சங்க கால ஊர் ஆகும்.

சோழ நாட்டுக் கழுமலம்

 தமிழ்நாட்டிலுள்ள சீர்காழிக்கு வழங்கும் பெயர்களில் ஒன்று கழுமலம். ஞானசம்பந்தர் தேவாரத்தில், கழுமல வள நகர் பெண்ணின் நல்லாளோடும் பெருந்தகை இருந்ததே என்று கூறுகிறார்.திருக்கோயிலூர் தென்பெண்ணை ஆற்றில் கரையோரம் உள்ள ஊர் கழுமலம். இன்றும் இந்த ஊர் கழுமலம் என்றே அழைக்கப்படுகிறது.

 உறையூர் அரசன் செம்பியன் தான் போரில் வென்றவர்களின் குடைகளைக் கழுமலத்துக்குக் கொண்டுவந்தான். "குடையொடு கழுமலம் தந்த நல் தேர்ச் செம்பியன் பங்குனி விழவின் உறந்தை" - நற்றிணை 234-ம் பாடல் எனக் கருதப்படும் பிற்சேர்க்கைப் பாடல்.

 அழும்பில் அரசன் பெரும்பூட் சென்னி தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு  அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான். குடவாயிற் கீரத்தனார் அகநானூறு 44

சேர நாட்டுக் கழுமலம்

 சேரநாட்டில் ஒரு கழுமலம் இருந்தது. அதனை ஆண்டுவந்த அரசன் குட்டுவன். தலைவியின் மேனி இந்தக் கழுமலம் என்னும் ஊரைப்போல அழகுடன் திகழ்ந்ததாகக் கூறப்படுகிது. சாகலாசனார் - அகம் 270

 களவழி நாற்பது பாட்டுடைத் தலைவன் சோழன் செங்கணான் கழுமலம் என்னும் ஊரில் நடந்த போரில் வென்றான்.

காண்க
 சங்ககாலத் தண்டனை

அடிக்குறிப்பு

பகுப்பு:சங்க கால ஊர்கள்
பகுப்பு:சேரர் போர்கள்